zo 7. zasadnutia Mestského zastupiteľstva v Žiline, konaného dňa 27.06.2011

Uznesenie č. 88/2011
k Informatívnej správe o výsledku kontrol vykonaných v zmysle Plánu kontrolnej činnosti hlavného kontrolóra na 1. polrok 2011

Mestské zastupiteľstvo v Žiline

I.	berie na vedomie

1.	Informatívnu správu o výsledku kontrol vykonaných v zmysle Plánu kontrolnej činnosti HK na 1. polrok 2011

Uznesenie č. 89/2011
k Návrhu Plánu kontrolnej činnosti hlavného kontrolóra Mesta Žilina na 2. polrok 2011

Mestské zastupiteľstvo v Žiline

I.	schvaľuje

1.	Návrh Plánu kontrolnej činnosti hlavného kontrolóra mesta Žilina  na 2. polrok 2011

II.	poveruje

1.	Hlavnú kontrolórku mesta na výkon kontroly v súlade so schváleným plánom kontrolnej činnosti na 2. polrok 2011

Uznesenie č. 90/2011
k Prerokovaniu Správy NKÚ SR o výsledku kontroly účtovných a finančných výkazov vo vzťahu k vykázaným výsledkom hospodárenia ostatných subjektov verejnej správy za rok 2010 a systém pôsobenia sprostredkovateľského orgánu pod riadiacim orgánom (SORO) v regióne

Mestské zastupiteľstvo v Žiline

I.	konštatuje, že

1.	bola predložená a následne prerokovaná Správa NKÚ SR o výsledku kontroly účtovných a finančných výkazov vo vzťahu k vykázaným výsledkom hospodárenia ostatných subjektov verejnej správy za rok 2010 a systému pôsobenia sprostredkovateľského orgánu pod riadiacim orgánom (SORO) v regióne

2.	poslanci mestského zastupiteľstva boli oboznámení s výsledkami kontroly ako aj o prijatých opatreniach na odstránenie nedostatkov vyplývajúcich z kontroly

II.	berie na vedomie

1.	Správu NKÚ SR o výsledku kontroly účtovných a finančných výkazov vo vzťahu k vykázaným výsledkom hospodárenia ostatných subjektov verejnej správy za rok 2010 a systému pôsobenia sprostredkovateľského orgánu pod riadiacim orgánom (SORO) v regióne a prijaté opatrenia primátora mesta na odstránenie nedostatkov vyplývajúcich z protokolu a predloženej správy

III.	ukladá

1.	zabezpečiť splnenie prijatých opatrení primátora mesta na odstránenie nedostatkov z protokolu o výsledku kontroly účtovných a finančných výkazov vo vzťahu k vykázaným výsledkom hospodárenia ostatných subjektov verejnej správy za rok 2010 a systému pôsobenia sprostredkovateľského orgánu pod riadiacim orgánom (SORO) v regióne podľa stanovenej zodpovednosti a v uvedených termínoch

Uznesenie č. 91/2011
k Platu primátora mesta Žilina

Mestské zastupiteľstvo v Žiline

I.	ruší

1.	uznesenie Mestského zastupiteľstva v Žiline č. 57/2011 zo dňa 21.03.2011

II.	schvaľuje

1.	primátorovi Mesta Žilina Ing. Igorovi Chomovi plat vo výške 2454 € mesačne v zmysle ustanovenia § 3 a 4 zákona NR SR č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov

Uznesenie č. 92/2011
k Zrušeniu spoločností Govinvest I, s.r.o. a Govinvest II, s.r.o. s likvidáciou

Mestské zastupiteľstvo v Žiline

I.	súhlasí

1.	so zrušením spoločností Govinvest I, s.r.o. a Govinvest II, s.r.o. s likvidáciou a s uskutočnením všetkých s tým súvisiacich úkonov v súlade s navrhovaným postupom zrušenia týchto spoločností s likvidáciou

II.	schvaľuje

1.	odvolanie MVDr. Stanislava Grobára, Petra Gundu z funkcie konateľov spoločností Govinvest I, s.r.o. a Govinvest II, s.r.o.

2.	vymenovanie Ing. Vladimíra Liššáka do funkcie likvidátora spoločností Govinvest I, s.r.o. a Govinvest II, s.r.o.

Uznesenie č. 93/2011
k Správe o činnosti Mestskej polície Žilina za rok 2010

Mestské zastupiteľstvo v Žiline

I.	schvaľuje
                                                                                                                                                                                                                                                                                                                                   
1.	Správu o činnosti Mestskej polície Žilina za rok 2010

Uznesenie č. 94/2011
k Správe o činnosti a hospodárení príspevkových organizácií Mesta Žilina za rok 2010 – Mestského divadla, Mestskej krytej plavárne, Turistickej informačnej kancelárie

Mestské zastupiteľstvo v Žiline

I.	schvaľuje

1.	Správu o činnosti a hospodárení príspevkových organizácií mesta Žilina za rok 2010 – Mestského divadla, Mestskej krytej plavárne, Turistickej informačnej kancelárie

Uznesenie č. 95/2011
k Vyúčtovaniu straty z výkonov vo verejnom záujme na prevádzku mestskej hromadnej dopravy v Žiline spoločnosťou Dopravný podnik mesta Žiliny s.r.o. za rok 2010

Mestské zastupiteľstvo v Žiline

I.	schvaľuje

1.	vyúčtovanie straty z výkonov vo verejnom záujme na prevádzku mestskej hromadnej dopravy v Žiline vo výške 885 108 € za rok 2010 pre prevádzkovateľa mestskej hromadnej dopravy Dopravný podnik mesta Žiliny s.r.o. a vyrovnanie straty najneskôr do decembra 2012

Uznesenie č. 96/2011
k Informácii  o výsledkoch hospodárenia spoločností s majetkovou účasťou Mesta

Mestské zastupiteľstvo v Žiline

I.	berie na vedomie

1.	Informáciu o výsledkoch hospodárenia spoločností s majetkovou účasťou Mesta

II.	ukladá Ing. Dušanovi Petríkovi, prednostovi Mestského úradu v Žiline

1.	spracovať na schválenie mestského zastupiteľstva Zásady odmeňovania zástupcov mesta v obchodných spoločnostiach s majetkovou účasťou mesta

Uznesenie č. 97/2011
k Odbornému stanovisku hlavného kontrolóra k Záverečnému účtu Mesta Žilina za rok 2010

Mestské zastupiteľstvo v Žiline

I.	berie na vedomie

1.	Odborné stanovisko hlavného kontrolóra k Záverečnému účtu Mesta Žilina za rok 2010

II.	ukladá

naplniť  Návrh opatrení pre rok 2011 zo schvaľovacieho procesu Záverečného účtu 2010 – nesplnené opatrenia z roku 2009:

1.	dopracovať a vyprecizovať Smernicu primátora Mesta Žilina č. 3/2009 o Inventarizácii majetku a záväzkov Mesta Žilina s dôrazom a so zameraním na podsúvahovú evidenciu majetku a majetku na účte 042 a jej implementáciu v plnom rozsahu do  31. 12. 2011 
Zodpovedný: Odbor ekonomický  v spolupráci s vecne príslušnými odbormi

2.	zabezpečiť účinný postup pri správe a vymáhaní daňových a nedaňových pohľadávok voči FO a PO v súlade s všeobecne  platnými právnymi predpismi a internými predpismi Mesta Žilina
Zodpovedný: Odbor ekonomický a Odbor právny a majetkový

3.	naplniť opatrenia pre výraznejšie uplatňovanie práv správcu dane v oblasti miestnych daní, s cieľom na  zvýšenie platobnej disciplíny daňovníkov, s dopadom na proporcionálne napĺňanie príjmovej časti rozpočtu a s dôrazom na operatívne sledovanie a vymáhanie pohľadávok v oblasti miestnych daní.
Zodpovedný: Odbor ekonomický v spolupráci s vecne príslušnými odbormi

4.	zvýšiť dôraz na rozpočtovú disciplínu v súlade so zákonom č. 583/2004 Z. z. o rozpočtových pravidlách územnej samosprávy tak, aby boli plne naplnené ustanovenia:  
- § 12 ods. 2 zákona č. 583/2004 Z. z., podľa ktorého mesto hospodári s rozpočtovými prostriedkami podľa schváleného rozpočtu a počas roka kontroluje  hospodárenie s rozpočtovými prostriedkami a monitorujú a hodnotia plnenia programov
- § 14 ods. 2  zákona č. 583/2004 Z. z., podľa ktorého príslušný orgán mesta vykonáva zmeny rozpočtu v priebehu rozpočtového roka rozpočtovými opatreniami, ktorými sú presun rozpočtových prostriedkov, resp. povolené prekročenie výdavkov pri dosiahnutí vyšších príjmov. 
Zodpovedný:  Primátor  mesta 

Uznesenie č. 98/2011
k Záverečnému účtu Mesta Žilina za rok 2010

Mestské zastupiteľstvo v Žiline

I.	konštatuje, že

1.	Prebytok rozpočtu, zistený podľa ustanovenia § 10 ods. 3 písm. a) a b) zákona  č. 583/2004 Z. z. o rozpočtových pravidlách územnej samosprávy, v znení neskorších predpisov, predstavuje čiastku  97 350,83 €. Prebytok rozpočtu podľa  jednotnej metodiky platnej pre Európsku úniu je kladný rozdiel medzi časovo rozlíšenými príjmami a časovo rozlíšenými výdavkami. 
V zmysle ustanovenia § 16, ods. 6 zákona č. 583/2004 Z. z. o rozpočtových pravidlách územnej samosprávy, v znení neskorších predpisov, sa na účely tvorby peňažných fondov pri usporiadaní prebytku rozpočtu obce podľa § 10 ods. 3 písm. a) a b) citovaného zákona z tohto prebytku vylučujú nevyčerpané účelovo určené prostriedky, poskytnuté v predchádzajúcom rozpočtovom roku zo štátneho rozpočtu, z rozpočtu Európskej únie alebo na základe osobitného predpisu (§ 48 ods. 1 zákona č. 543/2002 Z. z  o ochrane prírody a krajiny) v celkovej výške 116 755,55 €. Nevyčerpané prostriedky účelovo určené a poskytnuté v predchádzajúcom rozpočtovom roku je možné použiť v nasledujúcom rozpočtovom roku 2011 v súlade s ustanovením § 8 ods. 4 a 5 zákona č. 523/2004 Z. z. o rozpočtových pravidlách verejnej správy, v znení neskorších predpisov.
Po vylúčení vyššie uvedených účelovo určených prostriedkov, poskytnutých v predchádzajúcom rozpočtovom roku, z prebytku rozpočtu zisteného podľa ustanovenia § 10 ods. 3 písm. a) a b) zákona  č. 583/2004 Z. z. o rozpočtových pravidlách územnej samosprávy, v znení neskorších predpisov, vzniká  schodok rozpočtu  vo výške 19 404,72 €. 
Na základe uvedenej skutočnosti mesto nie je povinné tvoriť rezervný fond (v zmysle § 15 ods. 4 zákona  č. 583/2004 Z. z. o rozpočtových pravidlách územnej samosprávy, v znení neskorších predpisov).   
Hospodárenie vrátane finančných operácií
Zostatok disponibilných zdrojov k 31.12.2010 predstavuje 1 152 379,32 €. Z uvedenej čiastky sa vylučujú účelovo určené finančné prostriedky v celkovej výške  360 683,74 €.
Po vylúčení nevyčerpaných účelovo určených finančných prostriedkov predstavujú disponibilné zdroje  sumu 791 695,58 €

II.	schvaľuje

1.	použitie prebytku rozpočtového hospodárenia Mesta Žilina za rok 2010 tak, ako je navrhnutý v  časti XII.  Záverečného účtu Mesta Žilina za rok 2010:
•	112 976,51 € predstavuje príjem z predaja bytov cez Bytterm, a.s. (II. účtovný okruh) za rok 2010, ktorý je príjmom Fondu rozvoja bývania mesta (v zmysle § 30 zákona č. 182/1993 Zb. o vlastníctve bytov a nebytových priestorov)
•	462 858,28 €  predstavuje zostatok nevyčerpaných vlastných príjmov škôl a školských zariadení – rozpočtových organizácií mesta – z roku 2010, ktoré im navrhujeme ponechať
•	zostatok disponibilných zdrojov vo výške 215 860,79 € navrhujeme odviesť do Rezervného fondu mesta, kde bude ponechaný na vykrytie budúcich výdavkov mesta, podľa rozhodnutia mestského zastupiteľstva, po schválení Záverečného účtu Mesta za rok 2010

2.	finančné usporiadanie výsledku hospodárenia príspevkových organizácií Mesta Žilina za rok 2010 tak,   ako je uvedené v časti  XI.  Záverečného účtu Mesta Žilina za rok 2010

3.	celoročné hospodárenie Mesta Žilina za rok 2010 bez  výhrad

Uznesenie č. 99/2011
k Návrhu na schválenie zámeru uzavrieť dohodu o urovnaní zmluvných vzťahov uzavretých Mestom Žilina v súvislosti so zámerom realizácie výstavby multifunkčného športového areálu na Karpatskej ul. v Žiline, príp. ďalšie zmluvy s tým súvisiace a na poverenie primátora Mesta Žilina na uskutočnenie úkonov smerujúcich k uzavretiu dohody o urovnaní, príp. ďalších zmlúv s tým súvisiacich

Mestské zastupiteľstvo v Žiline

I.	schvaľuje

1.	zámer uzavrieť dohodu o urovnaní zmluvných vzťahov uzavretých Mestom Žilina v súvislosti so zámerom realizácie výstavby multifunkčného športového areálu na Karpatskej ul. v Žiline, príp. ďalšie zmluvy s tým súvisiace

2.	návrh na poverenie primátora mesta Žilina na uskutočnenie úkonov smerujúcich k uzavretiu dohody o urovnaní zmluvných vzťahov uzavretých Mestom Žilina v súvislosti so zámerom realizácie výstavby multifunkčného športového areálu na Karpatskej ul. v Žiline, príp. ďalších zmlúv s tým súvisiacich, a to na rokovania so štatutárnymi zástupcami a/alebo spoločníkmi spoločnosti ŠPORT PARK, s.r.o. spoločnosti UniCredit Leasing Real Estate, s.r.o. a stavebnými spoločnosťami, ako prípadnými zhotoviteľmi areálu Karpatská a na udelenie plnomocenstva tretím osobám, aby namiesto neho v tejto veci konali

Všeobecne záväzné nariadenie č. 7/2011
k Návrhu všeobecne záväzného nariadenia mesta Žilina, ktorým sa určujú podmienky, spôsob poskytovania sociálnej služby v jedálni a výška úhrady za stravný lístok v jedálni

Mestské zastupiteľstvo v Žiline

I.	schvaľuje

1.	Návrh Všeobecne záväzného nariadenia mesta Žilina, ktorým sa určujú podmienky, spôsob poskytovania sociálnej služby v jedálni a výška úhrady za stravný lístok v jedálni

Všeobecne záväzné nariadenie č. 8/2011
k Návrhu všeobecne záväzného nariadenia mesta Žilina o poskytovaní starostlivosti v detských jasliach a úhradách za poskytovanú starostlivosť v detských jasliach

Mestské zastupiteľstvo v Žiline

I.	schvaľuje

1.	Návrh Všeobecne záväzného nariadenia mesta Žilina o poskytovaní starostlivosti v detských jasliach a úhradách za poskytovanú starostlivosť v detských jasliach

Všeobecne záväzné nariadenie č. 9/2011
k Návrhu všeobecne záväzného nariadenia mesta Žilina o poskytovaní sociálnych služieb, o spôsobe a výške úhrad za sociálne služby

Mestské zastupiteľstvo v Žiline

I.	schvaľuje

1.	Návrh Všeobecne záväzného nariadenia mesta Žilina o poskytovaní sociálnych služieb, o spôsobe a výške úhrad za sociálne služby

Všeobecne záväzné nariadenie č. 10/2011
k Návrhu všeobecne záväzného nariadenia o reklamných, informačných a propagačných zariadeniach na území mesta Žilina

Mestské zastupiteľstvo v Žiline

I.	schvaľuje

1.	Návrh všeobecne záväzného nariadenia o reklamných, informačných a propagačných zariadeniach na území mesta Žilina

Všeobecne záväzné nariadenie č. 11/2011
k Návrhu všeobecne záväzného nariadenia o podmienkach umiestňovania, povoľovania a prevádzkovania sezónnych vonkajších obslužných zariadení na území mesta Žilina

Mestské zastupiteľstvo v Žiline

I.	vypúšťa

1.	čl. 4 odsek 16 v súčasnosti platnom VZN č. 5/2010

II.	schvaľuje

1.	Návrh všeobecne záväzného nariadenia o podmienkach umiestňovania, povoľovania a prevádzkovania sezónnych vonkajších obslužných zariadení na území mesta Žilina

V Žiline  ____________ 

						        Ing. Igor Choma
							     primátor mesta Žilina